( 66 ) 
XIV. 
Appoinlement entre, ta daine abbesse et le couvent du Val Nostre-Dame et 
ceux de Montenack, en fait de la cloche de la disme dudit Montenack *. 
[28 août 1505.] 
In NOM1NE DOMIM. AmEN. 
Par la tenure de ce présent puble instrument soit chose connue et 
évidente que l’an de Sainte Nativité Nostre-Scigneur Jésus-Christ mille 
cincq cents et cinque, au mois d’aoust le vingthuittième jour, indiction 
huittième, du pontificat nostre trèssainct père en Dieu et Seigneur Jule, 
pape deuxième, en son deuxième an, en la présence de moij, puble 
notaire et des tesmoins soubscrits comparurent personnellement, au lieu 
de l’abbaije et monastère du Val Nostre-Dame, Baudwin Landlijs, maijeur 
de Montenack, avec luij Gérard d’Oumalle, chanoisne de Nostre-Dame de 
Huij et curé dudit Montenack, messire Thomas, son serviteur, et Jean 
van Ghinglehem d’une part; et ven le dame dame Ide de Lonchin, abbesse 
dudit Val Nostre-Dame et son couvent d’autre part. Et là en droict, les 
dessusdits de Montenack remonstrèrent de la part de toute la commu- 
nauté dudit Montenack, comment jadis du temps passé ils avoient eu 
une cloche qui se nomoit la cloche du dismage de Montenack } pesante 
(: comme ils disoient:) trengte six cents, laquelle avoit esté mise en 
l’église de Montenack par les dames abbesse et couvent du susdit Val 
Nostre-Dame. Et à cause que laditte cloche, passe quarante ans (1465), 
at esté perdue par les guerres, et que lesdits de Montenack par plusieurs 
fois avoient requis aux susdittes dames abbesse et couvent à ravoir une 
autre cloche au lieu de celle qu’estoit perdue, les dames à ce s’opposantes. 
Toutefois finallement ont tant fait lesdits de Montenack et le tout par 
amiable que madame abbesse susdite et son couvent se sont aucunement 
inclinées aux pétitions et requestes desdits de Montenack, et ont faict 
faire une nouvelle cloche pour servir au dismage de Montenack. Et à 
cause que la nouvelle cloche n’est pas ( : comme ils disent :) si pesante 
1 Registre premier du Val-Notre-Dame. 
